[{"text_idx": "#000003", "text": "Pelguranna raamatukogust saab tasuta laenata kodusteks aia-, remondi- ja ehitusto\u0308o\u0308deks vajalikke to\u0308o\u0308riistu."}, {"text_idx": "#000004", "text": "Aiandusso\u0303pradele on To\u0308o\u0308riistalaeka valikus sagedamini kasutatavad aiato\u0308o\u0308riistad nagu labidas, ko\u0303blas, reha, erinevad ka\u0308a\u0308rid ja murutrimmer, ent laenata saab ka nt oksa- ja hekilo\u0303ikureid ning oksapurustajat."}, {"text_idx": "#000005", "text": "Kodusteks remontto\u0308o\u0308deks ja va\u0308iksemateks ehitusprojektideks saab laenata haamreid, kruvikeerajaid, tange jne, aga ka nt akutrelli, ketaslo\u0303ikurit, multito\u0308o\u0308riista ja jootekolbi, laserloodi ja -kaugusmo\u0303o\u0303tjat, multidetektorit jpm. To\u0308o\u0308riistade laenutus on tasuta, kuid kulumaterjali eest tuleb siiski tasuda."}, {"text_idx": "#000012", "text": "\u201eRaamatukogust to\u0308o\u0308riista laenates saad kohe ka vajalikku kirjandust juurde laenata ning u\u0308htlasi sa\u0308a\u0308stad ka keskkonda, kui ei hakka to\u0308o\u0308riista, mida vajad vaid paariks tunniks, koju seisma ostma\u201d ra\u0308a\u0308kis Pelguranna raamatukogu juhataja Ebe Otto. \u201eEestis on selline raamatukoguteenus seni ainulaadne, aga sarnane teenus toimib va\u0308ga edukalt nt Soome raamatukogudes\u201d, selgitas Ebe Otto."}, {"text_idx": "#000013", "text": "To\u0308o\u0308riistade nimekirja ja laenamise tingimused leiab Tallinna Keskraamatukogu veebilehelt. To\u0308o\u0308riistade kohalolu saab kontrollida e-kataloogist ESTER. Korraga saab laenata kuni kolm to\u0308o\u0308riista seitsmeks pa\u0308evaks. Teenuse kasutamiseks peab olema Tallinna Keskraamatukogu va\u0308hemalt 18-aastane lugeja. Kuigi ka laste jaoks on olemas spetsiaalsed rehade ja labidate komplektid, saab laps neid laenata vaid koos vanemaga."}, {"text_idx": "#000014", "text": "To\u0308o\u0308riistalaekaga ja\u0308tkab Tallinna Keskraamatukogu erinevate lisavo\u0303imaluste loomist, mis toetavad linnaelanike huvialadega tegelemist, elukestvat o\u0303pet ning rohelist ja sa\u0308a\u0308stvat mo\u0303tteviisi. Nii on Laagna raamatukogus avatud Seemnelaegas, kust aiandushuvilistel on vo\u0303imalik tasuta seemneid laenata, kodus vo\u0303i kogukonnaaias taimede kasvatamist nautida ning ise seemneid kogudes ja annetades teisi ro\u0303o\u0303mustada."}, {"text_idx": "#000015", "text": "Raamatukogu peamajas asuvast Pillilaekast saab laenata erinevaid muusikainstrumente ja -tarvikuid, mitmetest haruraamatukogudest aga spordivahendeid ja o\u0303uema\u0308nge."}, {"text_idx": "#000019", "text": "Po\u0303hja-Tallinnas on ta\u0308navu kergliikuritega so\u0303ites viga saanud 21 inimest"}]